فحبيبة بابا محتارة تفتح الموضوع ازاي معاهم !! فخرجت مع ماما ف مشوار وكان الحوار بينهم كالاتي : حبيبة بابا : اتصوري يا ماما ان بعد اما لبست الحجاب او الايشاربات الطويلة والعبايات المعاكسات من الشباب مبطلتش ابداااااااا بل حسيت انها زادت كمان . ماما : يا سلام !!! اتجننوا دول ولا ايه ؟؟! حبيبة بابا : اه يا ماما فعلا زادت اوي المعاكسات , بس ع فكرة انتي مستغربة اوي ليه كدة ما وش المرأة هو اللي فيه الفتنة كلها مش جسمها وانا غطيت كل جسمي بلبس واسع ما عدا وشي فعشان كدة لسه بتعاكس ولا ايه رايك يا ماما ؟؟! ماما : رأيي في ايه ؟؟ حبيبة بابا: في ان وش المرأة هو اللي فيه الفتنة وهو اللي بيجيب المعاكسة وانها لازم تتقي الله ومتخليش حد يعاكسها . ماما : اه فعلا الوش هو اللي بيبن الجمال كله بس الجسم برده عليه عامل واهو انتي غطتيه ومبقاش متحدد من جسمك حاجة . حبيبة ماما : ماشي يا ماما يا حبيبتي منا الحمد لله جسمي مبقاش يتعاكس بس لسه وشي بيتعاكس ايه الحل بقي ؟! اني اغطيه ولا ايه يا ماما ؟! ماما : ايــــه ؟! تغطيـــــه ؟! يعني تلبسي البتاع اللي اسمه النقاب دا اللي بيبقوا عاملين زي العفاريت ماشين مستحيل طبعا . حبيبة بابا ف سرها : يا نهار ابيض وغيرت الموضوع . طيب يلا يا ماما يا حبيبتي تطلع البيت بقي .